open-index/open-wikipedia-markdown huggingface dataset:
Buba

**Buba** on kaupunki sekä osa-alue eli sektori Guinea-Bissaussa. Se sijaitsee Bubajoen latvalla 220 kilometriä Bissausta maanteitse kaakkoon. Kaupunki on Quinaran alueen hallinnollinen keskus. Kaupungissa on 7&nbsp;571 ja osa-alueella 17&nbsp;123 asukasta (vuonna 2009, väestönlaskenta). Osa-alueen pinta-ala on 744,2 neliökilometriä.

Kaupunki lienee saanut nimensä biafadojen Buguba tai Biguba -nimisestä kuningaskunnasta. Alkuperäinen Buguba sijaitsi alempana lähellä Jassonca ja Uaja -jokien suuta. 1500-luvun lopulta lähtien se oli lançadojen harjoittaman orjakaupan keskus. Sataman muita vientitavaroita olivat kulta, vaha, norsunluu ja kolapähkinät.

Orjakaupan lakattua 1800-luvun puolivälissä kaupankäynti siirtyi Bubaan. Tärkeimmäksi vientitavaraksi muodostuivat maapähkinät. Vuosisadan lopulla maapähkinän plantaasiviljelyä ja Futa Djallonin kanssa käytyä karavaanikauppaa häiritsivät fulbejen Forrean alueella käymät sodat. Niiden aikana fulbet tuhosivat Buban ja Geban portugalilaiset varuskunnat ja lähes kaikki maapähkinäviljelmät hylättiin. Rauhan palattua 1900-luvun alussa Buba oli menettänyt asemansa maatalouden ja kaupan keskuksena.

Kaupungin tulevaisuudennäkymät liittyvät Gabún alueen Boén seudulta löydettyihin suuriin bauksiittiesiintymiin. Guinea-Bissaun hallitus sopi niiden hyödyntämisestä Angola Bauxiten kanssa vuonna 2008. Suunnitelmaan kuuluu uuden syväsataman sekä rauta- ja maanteiden rakentaminen Bubaan. Vuoden 2012 vallankaappauksen seurauksena hankkeen toteuttaminen pysähtyi.

## Lähteet
Sean Harris

**Sean Harris** (s. 7. tammikuuta 1966 Bethnal Green, Lontoo) on englantilainen näyttelijä, joka on esiintynyt useissa elokuvissa ja televisiosarjoissa. Hän sai vuonna 2014 parhaan miesnäyttelijän Bafta-palkinnon roolistaan Stephen Mortonina televisiosarjassa *[[Southcliffen tragedia]]*. 

Harris antaa harvoin haastatteluja.

## Valikoitu filmografia
### Elokuva

### Televisio

## Lähteet
Walk on Water (albumi)

**Walk on Water** on brittiläisen hard rock -yhtye UFOn neljästoista studioalbumi, joka julkaistiin vuonna 1995. Kitaristi Michael Schenker, kosketinsoittaja-kitaristi Paul Raymond sekä Andy Parker tekivät albumilla paluun yhtyeeseen.

## Kappaleet
* Kaikki kappaleet kirjoittanut Phil Mogg ja Michael Schenker, ellei toisin mainita.

# 
# 
# 
# 
# 
# 
# 
# 
# 
# 

### Lisäkappaleet
### Japanin painoksen lisäkappaleet

# 

### Vuoden 1997 uudelleenpainoksen lisäkappaleet

# 
# 
# 
Lähde

## Kokoonpano
* Phil Mogg – laulu
* Michael Schenker – kitara, laulu
* Paul Raymond – kosketinsoittimet, kitara
* Pete Way – bassokitara
* Andy Parker – rummut

## Lähteet
Lançadot

**Lançadot** olivat alun perin Kap Verden valkoisia siirtolaisia, jotka harjoittivat Portugalin kieltämää yksityiskauppaa Länsi-Afrikan rannikolla. Heidän joukossaan oli myös Kap Verdelle karkotettuja juutalaisia ja rikollisia. Ajan mittaan he menivät naimisiin paikallisten naisten kanssa ja muodostivat kreoleiksi kutsutun mulattiryhmän.

Lançadot toimivat eurooppalaisten kauppiaiden ja afrikkalaisten välittäjinä, harjoittivat orjakauppaa ja toimittivat afrikkalaisille aseita, ruutia ja alkoholia. Heidän keskuudessaan syntyi erityinen kreolikulttuuri ja criouloksi kutsuttu kreolikieli. 1500-luvun lopulta lähtien lançadojen tärkeimpiä keskuksia Länsi-Afrikan rannikolla olivat Cacheu, Bissau, Guinala ja Biguiba.

## Lähteet
Ruotosarvinokka

**Ruotosarvinokka** (*Rhabdotorrhinus exarhatus*) on sarvinokkien heimoon kuuluva lintu. Sitä tavataan Indonesiassa. Laji on määritelty vaarantuneeksi elinalueiden tuhoutumisen ja metsästyksen aiheuttaman vähenemisen vuoksi. Suojelutoimia ei ole aloitettu.

Lajia esiintyy Indonesiassa Sulawesin saaren pohjoisosassa ja Lembehin saarella. Alalajia *R. e. sanfordi* esiintyy Sulawesin eteläosassa ja Munan ja Butungin saarilla.

Lajin kannan suuruutta ei ole määritetty, mutta sen on ilmoitettu olevan paikallisesti yleinen. Sitä metsästetään ravinnoksi ja lemmikiksi.

## Elinympäristö
Lajia esiintyy alavissa vanhoissa metsissä, toisinaan myös korkeakasvuisissa sekundaarimetsissä, tavallisesti alle 650 metrin korkeudessa mutta joskus jopa 1&nbsp;100 metrissä. Suurempina ryhminä se saattaa joskus oleilla avoimemmissa ympäristöissä.

Ravinto koostuu lähinnä hedelmistä (85 %), mutta joskus se saattaa syödä pieniä elämiä, lähinnä selkärangattomia. Se etsii ravintoa puiden latvusten alapuolisista osista. Sulawesin Gorontalossa lajin on havaittu syövän vanhoissa metsissä ja hylätyissä valikoivasti kaadetuissa metsissä, myös melko lähellä ihmisasutusta. Pesintään se tarvitsee suuria metsäpuita ja rakentaa pesän luonnonkoloihin tai vanhoihin tikankoloihin. Sen pesiä käyttää toisinaan celebesinsarvinokka (*Aceros cassidix*).

## Lähteet

## Aiheesta muualla
* Rhabdotorrhinus exarhatus, Birdlife.org
Kástro (Elis)

**Kástro** () on Kreikan kylä, joka sijaitsee Peloponnesoksen niemimaan länsiosassa. Se kuuluu hallinnollisesti Andravída-Kyllínin kuntaan, Eliksen alueyksikköön ja Länsi-Kreikan alueeseen. Aiemmin kylä kuului Kástro-Kyllínin kuntaan ja vuodesta 2011 lähtien Andravída-Kyllínin kunnan Kástro-Kyllínin kunnallisyksikköön. Kylän väkiluku on 1&nbsp;015 (vuonna 2011).

Kástron kylä sijaitsee lähes Peloponnesoksen niemimaan länsikärjessä linnuntietä noin 37 kilometriä luoteeseen Pýrgoksesta ja noin 67 kilometriä lounaaseen Patraksesta. Kylä on saanut nimensä, suomeksi ”Linna”, siellä sijaitsevasta keskiaikaisesta Chlemoútsin linnasta. Kylä on rakennettu linnakukkulan länsirinteelle.

Kástro muodostaa myös laajemman kyläyhdyskunnan (Τοπική Κοινότητα Κάστρου, *Topikí Koinótita Kástrou*), johon kuuluvat varsinaisen Kástron kylän lisäksi kylät Análipsi, Kalamiá, Karaváki, Loutrá Kyllínis ja Psilí Ráchi. Koko yhdyskunnan väkiluku on 1&nbsp;089.

## Lähteet

## Aiheesta muualla
Hr. Ms. O 11

**Hr. Ms. O 11** oli Alankomaiden kuninkaallisen laivaston vuonna 1926 palvelukseenotettu O 9 -luokan sukellusvene.

## Valmistus

Alus tilattiin 30. elokuuta 1921 Wilton-Fijenoordilta Schiedamista ja sen köli laskettiin 24. joulukuuta 1922. Alus laskettiin vesille 19. maaliskuuta 1925 ja se otettiin palvelukseen 18. tammikuuta 1926.

## Palvelus
Alus lähti 21. kesäkuuta Den Helderistä  *[[Hr. Ms. Marten Harpertszoon Tromp (1904)|Hr. Ms. Maarten Harpetzsoon Trompin]]*, *[[Hr. Ms. Jacob van Heemskerck (1906)|Hr. Ms. Jacob van Heemskerckin]]*, *[[Hr. Ms. Z 7]]*:n ja *[[Hr. Ms. Z 8]]*:n kanssa koulutuspurjehdukselle Itämerelle. Osasto vieraili Kielissä, Göteborgissa ja Trondheimissä ennen paluutaan Den Helderiin 30. heinäkuuta.

Alus lähti 9. toukokuuta 1927 Nieuwediepistä Den Helderistä laivastovierailulle Norjaan *Hr. Ms. Hertog Hendrikin*, *[[Hr. Ms. Z 5]]*:n, *[[Hr. Ms. Z 6]]*:n, *Z 7*:n, *Z 8*:n kanssa ja osasto palasi 1. kesäkuuta kotisatamaansa. Sama osasto lähti 12. heinäkuuta koulutuspurjehdukselle Irämerelle. Paluumatkalla osasto kulki Kattegatin kautta ja se saapui Den Helderiin 8. elokuuta.

Alus lähti 4. toukokuuta 1936 Itämerelle koulutuspurjehdukselle *[[Hr. Ms. O 9]]*, *[[Hr. Ms. O 10]]*, *Hertog Hendrikin* ja *Z 5*:n kanssa, mistä ne palasivat 20. kesäkuuta.

Alus kolaroi 6. maaliskuuta 1940 hinaaja *BV 3*:n (ex -*Amsterdam*) kanssa. Hinaaja törmäsi alukseen juuri komentotornin etupuolelle. Kolme miehistönjäsentä sai surmansa ja sukellusvene upposi Willemsoordin sataman suulle. Kannella olleet neljätoista miestä hyppäsivät mereen. Hätäpuhelimen poiju nousi pintaan, mutta yhteyttä aluksessa olleisiin neljääntoista mieheen ei kyetty luomaan.

Alus saatiin pintaan tyhjentämällä ponttoainetankit jolloin neljätoista aluksessa ollutta saatiin pelastettua. Pian pelastustöiden jälkeen alus jälleen upposi uudelleen.

Hylky nostettiin 7. tai 9. maaliskuuta 1940 ja se siirrettiin matalikolle, jossa kolmen surmansa saaneen ruumiit saatiin poistettua. Matalikolla reiän peitoksi rakennettiin tilapäiskansi. Alus siirrettiin 10. tai 11. maaliskuuta Den Helderin laivastotukikohtaan, jossa sen aseistusriisuttiin ennen korjauksia.

Saksa hyökkäsi 10. toukokuuta Alankomaihin. Alus oli 14. toukokuuta kuivatelakalla, mistä se upotettiin pyrittäessä estämään sen valtaus. Saksalaiset nostivat hylyn ja siirsivät sen telakalle kunnostettavaksi.

Syyskuussa 1944 saksalaiset upottivat aluksen Buitenhaveniin estääkseen Den Helderin satamaan pääsyn. Saksa antautui 8. toukokuuta 1945. Hylky nostettiin 10. joulukuuta 1947 ja se myytiin romutettavaksi.

## Lähteet
*

### Viitteet
Triklokarbaani

**Triklokarbaani** (C13H9N2Cl3O) on karbamideihin eli ureajohdannaisiin kuuluva orgaaninen yhdiste. Yhdistettä on käytetty antibakteerisena aineena kosmetiikkatuotteissa, mutta mahdolliset negatiiviset terveys- ja ympäristövaikutukset ovat vähentäneet sen käyttöä ja esimerkiksi Yhdysvalloissa yhdistettä ei saa olla kuluttajatuotteissa enää syyskuun 2017 jälkeen.

## Ominaisuudet, käyttö ja valmistus
Triklokarbaani on huoneenlämpötilassa valkoista kiteistä ainetta. Triklokarbaani patentoitiin Yhdysvalloissa vuonna 1957. Yhdiste tehoaa sieniin sekä moniin bakteereihin muun muassa MRSA:n ja vankomysiinille vastustuskykyisiin *[[Enterococcus]]*-kantoihin. Sitä on lisätty muun muassa antibakteerisiin saippuoihin, deodorantteihin, voiteisiin, hammastahnoihin ja pesuaineisiin. Triklokarbaanin vaikutusmekanismi on samankaltainen triklosaanin kanssa eli se vaikuttaa mikrobien solukalvoihin. 

Triklokarbaanin on todettu olevan myrkyllistä vesieliöille ja se myös kertyy vesistöihin. Yhdysvalloissa sitä on havaittu runsaasti muun muassa jätevesistä, jonne sitä joutuu käytön yhteydessä. Yhdiste hajoaa luonnossa vain hyvin hitaasti ja monet sen hajoamistuotteita ovat myrkyllisiä ja karsinogeenisiä. Triklokarbaanin on todettu olevan normaalia hormonitoimintaa häiritsevä yhdiste ja se vaikuttaa muun muassa kilpirauhasen toimintaan. Vuonna 2016 Yhdysvaltain elintarvike- ja lääketurvallisuudesta vastaava viranomainen FDA ilmoitti, että muun muassa triklokarbaania ja triklosaania sisältävien tuotteiden tulee poistua markkinoilta syyskuun 2017 loppuun mennessä.

Triklokarbaania valmistetaan 3,4-dikloorianiliinin ja p-kloorifenyyli-isosyanaatin välisellä reaktiolla.

## Lähteet

## Aiheesta muualla
* DrugBank: Triclocarban 
* ChemBlink: Triclocarban 
* Kyoto Encyclopedia of Genes and Genomes (KEGG): Triclocarban
Alankomaat kesäolympialaisissa 2012

**Alankomaat vuoden 2012 olympialaisissa**.
Alankomaat osallistui Lontoon olympialaisiin 175 jäsenisellä joukkueella, joista 95 oli miehiä ja 80 naisia. Alankomaiden urheilijat osallistuivat 18 eri kilpailulajiin.  

Alankomaat voittivat yhteensä 20 mitalia, joista 6 oli kultaa, kuusi hopeaa ja 8 pronssia.

Maan lipunkantajana avajaisissa toimi Dorian Van Rijsselberghe.

Alankomaiden Epke Zonderland sai lehdistöltä kutsumanimen Lentävä hollantilainen.

## Lähteet

## Aiheesta muualla
Raittisilta

**Raittisilta** on jalankulun ja pyöräilyn silta Vuosaaren sillan ja Vuosaaren metrosillan välissä. Sillan pituus on 416 metriä ja leveys noin 6,5 metriä.

Sillan rakennustyöt aloitettiin kesäkuussa 2017, ja sen oli määrä valmistua kesäkuussa 2019. Silta valmistui kuitenkin jo marraskuun 2018 lopulla. Sillan rakentamisen tavoitteena on laajentaa pyöräilyn baanaverkkoa ja parantaa jalankulunyhteyksiä. Samaan aikaan Vuosaaren silta peruskorjattiin ja sillalta poistettiin pohjoispuolen yhdistetty jalankulun ja pyöräilyn väylä. 

Raittisillan suunnittelussa ja rakentamisessa erikoisuutena olivat erittäin haastavat perustusolosuhteet, jossa vesisyvyys on vain pari metriä ja sen alla on paikoittain yli 30 metriä syvä liejukerros. Jännitetyn kannen suunnittelussa haastetta toi kahden kaukolämpöputken, yhden vesiputken ja tarkastussillan mahduttaminen sen alapuolelle. Suunnittelusta vastasi A-Insinöörit.

## Lähteet

## Aiheesta muualla
* Vuotien, Meripellontien, Vuosaaren sillan ja Raittisillan suunnitelmat
Geba

**Geba** on Atlantin valtamereen laskeva joki Guineassa, Senegalissa ja Guinea-Bissaussa. Sen pituus on noin 544 kilometriä.

Joki saa alkunsa Guinean pohjoisosasta, virtaa Senegalin Casamancen alueen läpi ja laskee Atlanttiin Bissaun kaupungin lähellä muodostaen laajan estuaarin. Geba oli aikoinaan tärkeä kulkureitti, jonka ympärille muodostui Kaabun valtakunta. Se on liikennöintikelpoinen alle 2&nbsp;000 tonnin aluksilla 149 kilometrin pituudelta. Sivujokia ovat Colufe ja Corubal.

## Lähteet

## Aiheesta muualla
Souvenir (vuoden 2016 elokuva)

**Souvenir** on vuonna 2016 ensi-iltansa saanut Bavo Defurnen ohjaama ranskalais-belgialais-luxemburgilainen romanttinen draamakomediaelokuva, jonka pääosissa ovat Isabelle Huppert ja Kévin Azaïs. Elokuvan käsikirjoittajina olivat Bavo Defurne, Jacques Boon ja Yves Verbraeken, joka oli myös elokuvan tuottajana.

## Juoni

Keski-ikäinen Liliane Cheverny (Isabelle Huppert) on elintarviketyöntekijä liha-alan tehtaalla ja musiikkiteollisuuden unohdettu laulajatähti Laura. Hän tapaa nuoren 22-vuotiaan Jean Leloupin (Kévin Azaïs), ammattilaisnyrkkeilijäksi aikovan miehen, johon hän rakastuu. Jeanin suostuttelemana ja tuella Liliane yrittää tehdä paluuta musiikin pariin.

## Näyttelijät

## Tuotanto
*Souvenirin* kuvaukset alkoivat Luxemburgissa syyskuussa 2015. Elokuvan tuotantoyhtiöinä olivat ranskalainen Avenue B Productions, belgialaiset Bonjour Pictures ja Frakas Productions sekä luxemburgilainen Deal Productions. Elokuvan virallinen traileri julkaistiin 9. marraskuuta 2016.

## Julkaisu ja vastaanotto
*Souvenir* sai ensi-iltansa Angoulêmen ranskankielisten elokuvien elokuvajuhlilla Ranskassa 24. elokuuta 2016. Elokuvan teatteriensi-ilta oli Ranskassa 21. joulukuuta 2016 ja Belgiassa 18. tammikuuta 2017. Elokuvan teatterilevittäjinä olivat Ranskassa ARP Sélection ja Belgiassa Alternative Films. *Souvenir* keräsi Ranskassa teatterikierroksensa aikana 53 869 katsojaa ja tuotti 269 753 dollarin lipputulot. Elokuva on kiertänyt useita elokuvajuhlia, kuten vuoden 2016 Toronton elokuvajuhlat Kanadassa. Elokuva sai ranskalaisilta elokuvakriitikoilta ja yleisöltä lähinnä myönteisen vastaanoton.

*Souvenir* julkaistiin Ranskassa DVD:lle 2. toukokuuta 2017.

## Palkinnot ja ehdokkuudet

## Lähteet

## Aiheesta muualla
* ''Souvenir'' ARP Sélectionin sivustolla  
* 
* 
* ''Souvenir'' AlloCinéssä 
* ''Souvenir'' UniFrancessa 
* ''Souvenir'' JP’s Box-Officessa
Luettelo Mikkelin kaupunginosista

Tämä on **luettelo [[Mikkeli|Mikkelin]] kaupunginosista**.

## Lähteet
*Mikkelin karttapalvelu, (valitse karttataso Mikkelin kartat / Virastokartta)

### Viitteet
Love Live!

**Love Live!** () on japanilainen animesarja, jonka on tuottanut Sunrise. Sarjan päähenkilö Honoka Kousaka muodostaa kouluidoliryhmän pelastaakseen koulunsa sulkeutumiselta. Tässä ryhmässä on yhdeksän lukiolaistyttöä: Honoka Kousaka, Kotori Minami, Umi Sonoda, Eli Ayase, Nozomi Tojo, Nico Yazawa, Maki Nishikino, Rin Hoshizora ja Hanayo Koizumi. Tämä ryhmä on nimeltään μ's (lausutaan muse).

## Lähteet

## Aiheesta muualla
Sievinkylä

**Sievinkylä** on kylä Sievin kunnassa Pohjois-Pohjanmaalla. Sievinkylä sijaitsee Kokkola-Kajaanitien varrella noin 10 kilometriä päässä Sievin keskustasta Kokkolaan päin. Sievinkylän läpi virtaa Vääräjoki. Vuonna 2013 asukkaita oli 282.

## Maantiede
Sievinkylään kuuluvat Markkula, Sievinmäki ja Vanhakirkko. Sievinkylällä sijaitsee Vanhankirkon kappeli. Vanhankirkon kappeli on rakennettu 1950-luvulla Sievin ensimmäisen kirkon paikalle Sievinkylän keskustaan. Sievin kirkko siirrettiin 1860-luvun alussa Sievin Haikolankylälle.

## Historia
Sievinkylän kehitys oy oli alun perin 1980-luvun kylätoiminta-aallon aikana perustettu Sievinkylän Asunnot Oy, joka rakensi kylälle rivitaloja. Kun vuonna 1993 kylätoimikunta lakkautettiin, otti Sievinkylän kehitys oy  vastatakseen kylän kehittämisestä ja Sievinkylän nuorisoseura sai vastuulleen kylän viihteellisen puolen. Vuonna 2000 kyläyhtiö osti kunnalta Vanhankirkon koulun ns. vanhan rakennuksen. Koulu on remontoitu ja siellä on kaksi vuokra-asuntoa, kyläyhtiön toimisto sekä kansalaisopistolle vuokrattu yläsali. Kyläyhtiö on hankerahoituksen turvin maisemoinut paikallisen soramontun, sekä rakentanut sinne uimarannan ja rantasaunan.

Kyläläisten aloitteesta kylään laadittiin oikeusvaikutteinen osayleiskaava v. 2002–2005.

Sievinkylälle valmistui Sievin kunnan ensimmäinen haja-asutusalueen viemäröinti vuonna 2012. Osan hankkeen kustannuksista maksoi Pohjois-Pohjanmaan Ely-keskus Euroopan maaseudun kehittämisen maaseuturahastosta.

Jokiverkko on Sievin ja Merijärven alueelle rakennettava valokuituverkko. Sievinkylä kuuluu Sievin kunnan alueelle ensimmäisessä vaiheessa rakennettavaan alueeseen ja töiden pitäisi alkaa kesällä 2017.

Pohjois-Pohjanmaan maaseudun asutusrakenne -raportissa (9.11.2015) kerrotaan Vanhakirkko-Markkula alueesta mm. seuraavaa:
* Lähekkäin olevat ja väestökadosta kärsivät Vanhakirkko ja Markkula (Sievinkylä) esitetään yhtenä kylänä poiketen voimassa olevasta maakuntakaavasta
* Työpaikkoja v. 2012 - 61 kpl
* Työvoimaa v. 2012 -128 hlöä
* Väkiluku v. 2013 - 282 hlöä
Hr. Ms. Z 5

**Hr. Ms. Z 5** (viirinumerot Z5 ja H97) oli Alankomaiden kuninkaallisen laivaston Z 5 -luokan torpedovene.

## Valmistus

Alus tilattiin Koninklijke Maatschappij De Scheldeltä Vlissingenistä, missä köli laskettiin 18. helmikuuta 1914. Alus laskettiin vesille 1. huhtikuuta 1915 ja otettiin palvelukseen 8. helmikuuta 1917.

## Palvelus
Alus modernisoitiin vuonna 1931 Den Helderissä, kun siitä oli tarkoitus tehdä vartioalus Länsi-Intiaan. Alus osallistui Rotterdamin puolustukseen tulittaen saksalaisia laskuvarjojääkäreitä lähellä Willemsburgia. Alus pakeni 14. toukokuuta 1940 Britteinsaarille, jossa se kunnostettiin Portsmouthissa.

Alus palautettiin palvelukseen 16. kesäkuuta ja oli 9. sukellusvenelaivueessa Dundeessa saattajana ja maalilaivana. Toukokuusta 1941 se oli vastaavissa tehtävissä 7. ja 3. sukellusvenelaivueissa Rothesayssa, kunnes se 2. maaliskuuta 1942 luovutettiin Britannialle.

Alus otettiin Britannian kuninkaalliseen laivastoon nimellä *HMS Z 5*. Se nimettiin toukokuussa 1943 uudelleen *HMS Bladeksi*. Aluksen tehtävät säilyivät ennallaan.

Alus palautettiin Alankomaille, joka poisti sen alusluettelosta 9. huhtikuuta 1945. Alus myytiin West of Scotland Shipbreaking Companylle Trooniin, jonne se saapui 23. lokakuuta. Alus ajettiin matalikolle 20. marraskuuta ja työ saatiin päätökseen 20. joulukuuta.

## Lähteet
*
*

### Viitteet
Karjalankoski

**Karjalankoski** on Keski-Pohjanmaalla Vetelin Torpassa sijaitseva koski Perhonjoen varrella. Sen läheisyydessä on uimaranta sekä Nivasaari, jossa on grillikatos. Nivasaari on luonnonsuojelualue, osa Perhojokilaakson viljelymaisemaa.

Karjalankoskella saa onkia mato-ongella, toisin kuin muilla Vetelin kalastuskunnan koskialueilla.

## Lähteet
Father Time

**Father Time** on suomalaisen power metal -yhtye Stratovariuksen viides single. Se julkaistiin vuonna 1996 levymerkillä T & T.

## Kappaleet
# 
# 
# 
# 

## Kokoonpano
* Timo Kotipelto – laulu
* Timo Tolkki – kitara
* Jörg Michael – rummut
* Jens Johansson – koskettimet
* Jari Kainulainen – basso

## Lähteet
Charles Morris

**Charles William Morris** (23. toukokuuta 1901 – 15. tammikuuta 1979) oli yhdysvaltalainen filosofi ja semiootikko. Morris on tunnettu erityisesti työstään pragmatismin parissa. Ilkka Niiniluodon mukaan Morris esitti 1930-luvulla kielentutkimuksen jaottelun syntaksin, semantiikan ja pragmatiikan osa-alueisiin.
## Lähteet
* 
### Viitteet
Petri Keto-Tokoi

**Petri Keto-Tokoi** (s. 1962) on suomalainen metsänhoitaja ja metsäekologian lehtori Tampereen ammattikorkeakoulussa. Hän on erikoistunut metsiensuojeluun ja metsäbiodiversiteetteihin sekä erilaisiin metsänhoitotapoihin. Hän on tutkinut myös metsänhoidon historiaa ja metsien kulttuurimerkityksiä.

Vuonna 2011 Keto-Tokoi ja Timo Kuuluvainen saivat tiedonjulkistamisen valtionpalkinnon teoksesta *[[Suomalainen aarniometsä]]*. WWF Suomi valitsi sen samana vuonna myös Vuoden luontokirjaksi. Lisäksi Koneen Säätiö myönsi teoksesta Vuoden Tiedekynä -palkinnon vuonna 2012. Teos oli myös Lauri Jäntin tietokirjapalkintoehdokas 2011.

Vuonna 2021 Keto-Tokoin ja Juha Siitosen teos *[[Puiden asukkaat: Suomen puiden seuralaislajit]]* valittiin Vuoden tiedekirjaksi.

## Teokset
* Petri Keto-Tokoi, Puukauppapeli. Keto-Tokoi, Petri, 1992. (lautapelin suunnittelija)
* Petri Keto-Tokoi: *Kurun alue-ekologinen suunnitelma*, Metsähallitus, 1996. (Metsähallituksen metsätalouden julkaisuja, ISSN 1239-1670 ; 4.). .
* Petri Keto-Tokoi ja Timo Kuuluvainen: *[[Suomalainen aarniometsä]]*, Maahenki, 2010 .
* Petri Keto-Tokoi ja Timo Kuuluvainen: *Primeval forests of Finland : cultural history, ecology and conservation*, Maahenki, 2014
* Petri Keto-Tokoi ja Juha Siitonen: Puiden asukkaat: Suomen puiden seuralaislajit, Gaudeamus, 2021

## Lähteet
Torppa (Veteli)

**Torppa** on Keski-Pohjanmaan maakunnassa, Vetelin kunnassa sijaitseva noin 150 asukkaan kylä. Se sijaitsee Vetelin keskustasta noin kaksi kilometriä länteen ja Räyringistä kymmenen kilometriä pohjoiseen. Torpan postinumero on 69700. Torpassa sijaitsevat muun muassa Vetelin kirkko, Vetelin museo, Karjalankoski ja Kivivesi, sekä jalkapallokenttä, joka on Vetelin entinen yleisurheilukenttä. Torpan muita järviä ja lampia ovat muiden muassa Valkiavesi, Pikku Kivivesi ja Kaakkurilampi. Torpassa sijaitsee myös paljon soita. Niitä ovat esim. Isoneva ja Valkiavedenneva, jossa sijaitsee noin 400 vuotta vanha Krässimänty ja Kalasääkselle tukirakennettu pesä. Torpan halki virtaa Perhonjoki.
Timo Kuuluvainen (metsänhoitaja)

**Timo Kuuluvainen** (s. 1956) on suomalainen metsänhoitaja, Helsingin yliopiston lehtori ja metsäekologian dosentti. Hän on erikoistunut luonnonmetsien ekologiaan, metsien ennallistamiseen ja ekosysteemipohjaiseen metsienhoitoon.

Vuonna 2011 Kuuluvainen ja Petri Keto-Tokoi saivat tiedonjulkistamisen valtionpalkinnon teoksesta *[[Suomalainen aarniometsä]]*. WWF Suomi valitsi sen samana vuonna myös Vuoden luontokirjaksi. Lisäksi Koneen Säätiö myönsi teoksesta Vuoden Tiedekynä -palkinnon vuonna 2012. Teos oli myös Lauri Jäntin tietokirjapalkintoehdokas 2011.

## Teokset
* Antti Erkkilä ja Timo Kuuluvainen (toim.). *Tropiikin metsät*. Joensuun yliopisto, 1988 (Silva Carelica, ISSN 0780-8232; 12.). .
* Timo Kuuluvainen. *Effect of crown and canopy architecture on radiation interception and productivity in coniferous trees*. University of Joensuu: 1991. (Joensuun yliopiston luonnontieteellisiä julkaisuja, ISSN 0781-0342; n:o 20.). .
* Timo Kuuluvainen ym. (toim.): *Metsän kätköissä: Suomen metsäluonnon monimuotoisuus*. [julkaisija: Fibre]. Helsinki: Edita, 2004. .
* Paavo Ojanen, Harri Vasander ja Timo Kuuluvainen (toim.). *Marjatan marjamailla: matka pohjoisen Karjalan luontoon ja kulttuuriin*. Helsinki: Helsingin yliopiston metsäekologian laitos, 2006 (Helsingin yliopiston metsäekologian laitoksen julkaisuja, ISSN 1235-4449; 35.). .
* Paavo Ojanen, Anni Vanhatalo, Timo Kuuluvainen ym.(toim.) *Kultakäkösen kukuntakunnailla: matka eteläisen Karjalan luontoon ja kulttuuriin*. Helsingin yliopiston metsäekologian laitos, 2008 (Helsingin yliopiston metsäekologian laitoksen julkaisuja, ISSN 1235-4449; 38.). .
* Heikki Kauhanen, Timo Kuuluvainen, ym. *Pohjoiset havumetsät: tutkimustuloksia ekologiseen metsänhoitoon*. Metsäntutkimuslaitos, 2008 .
* Petri Keto-Tokoi ja Timo Kuuluvainen: *[[Suomalainen aarniometsä]]*. Maahenki, 2010 .
* Anni Vanhatalo, Pekka Niemelä, Timo Kuuluvainen ja Harri Vasander (toim.). *Turjan vuonoilta Vienanmerelle: matka Kuolan niemimaan luontoon ja kulttuuriin*. Helsingin yliopiston metsätieteiden laitos, 2012 - (Helsingin yliopiston metsätieteiden laitoksen julkaisuja, ISSN 1799-313X; 4.). .

## Lähteet
Algeria kesäolympialaisissa 2012

**Algeria vuoden 2012** olympialaisissa. Algeria osallistui Lontoossa järjestettyihin vuoden 2012 olympialaisiin lähettämällä kilpailuihin 39 urheilijaa jotka osallistuvat 12 eri urheilulajiin. Maan lipunkantajana toimi avajaisissa Abdelhafid Benchabla ja loppuserenomiassa Taoufik Makhloufi.

Ainoa joukkuelaji johon Algeria sai edustajajoukkueen oli naisten lentopallo.

Aiemmin Algeriaa edustaneista urheilijoista oli mukana judoka Soraya Haddad joka oli voittanut pronssia Pekingin olympialaisissa. Kokemusta edusti myös aiemmat olympialaiset kokenut Lea Moutoussamy, joka oli Pekingin olympialaisissa maan nuorin olumpiaedustaja ollen vain 14-vuotias. Kevyen raskaansarjan nyrkkeilijä ja vuoden 2011 maailmanmestari Abdelhafid Benchabla toimi maan lipunkantajana avajaisissa. 

Algeria sai olympialaisista ensimmäisen kultamitalinsa sitten vuoden 2000 olympialaisten, kun keskimatkan juoksija Taoufik Makhloufi voitti kultaa 1 500 metrin juoksussa. Makhloufin mitali oli maan ainut vuoden 2012 olympialaisissa.

## Lajit joihin Algerialla oli edustaja
Dafnés

**Dafnés** () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Dafnés muodostaa oman kyläyhdyskuntansa (Τοπική Κοινότητα Δαφνέ, *Topikí Koinótita Dafné*). Kylän väkiluku on 1&nbsp;204 (vuonna 2011).

Dafnés sijaitsee Kreetan pohjoisissa keskiosissa Ída- eli Psiloreítis-vuoren itärinteellä noin 16 kilometriä lounaaseen Iraklionin kaupungista. Dafnés on yksi Kreetan neljästä keskeisimmästä viininviljelyalueesta. Tärkein lajike alueella on Liátiko, joka on ainoa sallittu lajike kylän nimeä kantavissa nimisuojatuissa viineissä. Kylässä järjestetään jokakesäiset viinijuhlat.

## Lähteet
Fódele

**Fódele** () on Kreikan kylä, joka sijaitsee Kreetan saarella. Se kuuluu hallinnollisesti Malevízin kuntaan, Iraklionin alueyksikköön ja Kreetan alueeseen. Aiemmin kylä kuului Gázin kuntaan ja vuodesta 2011 lähtien Malevízin kunnan Gázin kunnallisyksikköön. Kylän väkiluku on 457 (vuonna 2011).

Fódele sijaitsee Kreetan pohjoisissa keskiosissa noin 27 kilometriä länsiluoteeseen Iraklionista, noin 50 kilometriä itään Réthymnosta ja noin 2,5 kilometriä sisämaahan saaren pohjoisrannikosta. Kylän nimi mainitaan ensimmäisen kerran vuonna 1248. Alue on ollut asuttua viimeistään minolaisella kaudella, jolta ajalta seudulta on tehty asutuslöytöjä. Joskus paikalle on sijoitettu antiikin ajan Pantomatrionin tai Astalen kaupunki, mutta nykyään nämä sijoitetaan yleensä eri paikkoihin.

Perimätiedon mukaan Fódele oli taidemaalari El Grecon synnyinpaikka. Noin kilometrin päässä kylästä on tälle omistettu El Greco -museo, jossa on tämän teosten jäljennöksiä. Museon lähellä on bysanttilaisaikainen Neitsyt Marian temppeliintuomisen kirkko (*Eisódia tis Theotókou*), joka on rakennettu 1000- tai 1100-luvulla. Fódelen alueella viljellään erityisesti sitrushedelmiä, millä on pitkät, ainakin 1400-luvulle ulottuvat perinteet.

Fódele muodostaa myös laajemman kyläyhdyskunnan (Τοπική Κοινότητα Φόδελε, *Topikí Koinótita Fódele*), johon kuuluvat varsinaisen Fódelen kylän lisäksi sen ranta-asutus Paralía Fódele sekä Pyhän Panteleimonin luostari (*Moní Agíou Panteleímonos*). Koko yhdyskunnan väkiluku on 526.

## Lähteet

## Aiheesta muualla

* Φόδελε – Fodele. Kylän verkkosivut.
Geráni (Réthymno)

**Geráni** () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Aiemmin kylä kuului Nikifóros Fokáksen kuntaan ja vuodesta 2011 lähtien Réthymnon kunnan Nikifóros Fokáksen kunnallisyksikköön. Kylän väkiluku on 821 (vuonna 2011).

Geránin kylä sijaitsee Kreetan pohjoisrannikolla noin kahdeksan kilometriä länteen Réthymnon kaupungista. Kylä on rakennettu noin 81 metrin korkeuteen merenpinnasta laskettuna. Geráni muodostaa myös laajemman kyläyhdyskunnan (Τοπική Κοινότητα Γερανίου, *Topikí Koinótita Geraníou*), johon kuuluu varsinaisen Geránin kylän lisäksi kylä Petrés. Koko yhdyskunnan väkiluku on 883.

Geráni tunnetaan ennen kaikkea *Geránin luolasta*, joka sijaitsee noin kaksi kilometriä kylästä koilliseen ja noin 300 metriä merenrannasta. Se uudelleenlöydettiin vuonna 1969 sillanrakennustöiden yhteydessä. Luolan suuaukolla oli suuri kivenlohkare, joka oli päätynyt siihen mahdollisesti maanjäristyksen seurauksena. Luola on 50 metriä pitkä ja sen leveys vaihtelee puolesta metristä 17 metriin. Korkeutta luolalla on enimmillään 4,5 metriä. Arkeologiset tutkimukset ovat osoittaneet, että luolassa on asuttu neoliittisella kaudella. Luolaa on käytetty hauta- ja palvontapaikkana. Sen sisältä on löydetty sekä ihmisten että eläinten luita.

## Lähteet
Piskokéfalo

**Piskokéfalo** () on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 642 (vuonna 2011).

Piskokéfalo sijaitsee Kreetan itäosassa noin kolme kilometriä etelään Siteían kaupungista. Kylän maisemaa hallitsee sen suurikokoinen kirkko. Piskokéfalo muodostaa myös laajemman kyläyhdyskunnan (Τοπική Κοινότητα Πισκοκεφάλου, *Topikí Koinótita Piskokefálou*), johon kuuluu varsinaisen Piskokéfalon kylän lisäksi Káto Episkopín kylä. Koko yhdyskunnan väkiluku on 781.

Piskokéfalo on myös minolaisaikaisen ”huvilan” arkeologinen kohde, joka sijaitsee kylän lähellä ja on saanut siitä nimensä. Huvila on ollut kaksikerroksinen ja siitä on erotettavissa lukuisia huoneita sekä muun muassa portaikkoja. Raunioista on löydetty muun muassa idoleita sekä ihmis- ja eläinfiguriineja. Löydökset ovat esillä Iraklionin arkeologisessa museossa.

## Lähteet

## Aiheesta muualla
Pómpia

**Pómpia** (; myös *Pómbia*) on Kreikan kylä, joka sijaitsee Kreetan saarella. Se kuuluu hallinnollisesti Faistóksen kuntaan, Iraklionin alueyksikköön ja Kreetan alueeseen. Aiemmin kylä kuului Moíresin kuntaan ja vuodesta 2011 lähtien Faistóksen kunnan Moíresin kunnallisyksikköön. Pómpia muodostaa oman kyläyhdyskuntansa (Τοπική Κοινότητα Πόμπιας, *Topikí Koinótita Pómpias*). Kylän väkiluku on 1&nbsp;061 (vuonna 2011).

Pómpia sijaitsee Kreetan eteläosissa Messarán tasangolla Asteroúsia-vuorten pohjoisrinteessä linnuntietä noin viisi kilometriä etelään Moíresin kaupungista ja noin 12 kilometriä kaakkoon Tympákin kaupungista. Kylän paikka on ollut asuttuna jo minolaisella ajalla. Pómpian keskusaukiolla on kylästä kotoisin olleen vapaustaistelija Michaíl Kórakaksen rintakuva. Kylän pääkirkko on omistettu Pyhälle Yrjölle (*Ágios Geórgios*).

## Lähteet

## Aiheesta muualla
Sirikári

**Sirikári** () on Kreikan kylä, joka sijaitsee Kreetan saarella. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylän väkiluku on 19 (vuonna 2011).

Sirikárin pieni kylä sijaitsee Kreetan länsipäässä noin 17 kilometriä etelään Kíssamoksen kaupungista eli Kastélli Kissámousta ja noin 55 kilometriä lounaaseen Chaniásta. Kylä on rakennettu Lefká Óri -vuoriston pohjoisrinteeseen noin 509 metrin korkeuteen merenpinnasta. Sirikárin läheltä saa alkunsa Sirikárin rotko (myös Polyrrinían rotko), joka päättyy Polyrrinían kylään. Sirikárin alueen lukuisiin kirkkoihin kuuluu muun muassa bysanttilaisaikainen Pyhien apostolien kirkko 1400-luvulta.

Sirikári muodostaa myös laajemman kyläyhdyskunnan (Τοπική Κοινότητα Σηρικαρίου, *Topikí Koinótita Sirikaríou*), johon kuuluvat varsinaisen Sirikárin kylän lisäksi kylät Kiolianá, Kostogiánnides ja Sinenianá. Koko yhdyskunnan väkiluku on 110.

## Lähteet

## Aiheesta muualla
Prionosuchus

**Prionosuchus** on sukupuuttoon kuollut suurten panssarisammakoiden suku. Siitä tunnetaan yksi laji, *P. plummeri*, joka eli keskisellä permikaudella, noin 270  miljoonaa vuotta sitten. Lajin fossiileja on löydetty koillisesta Brasiliasta, Parnaíba-joen lähistöltä. *Prionosuchus* kasvoi jopa 9 metriä pitkäksi, ja oli siis suurin elänyt sammakkoeläin.

## Lähteet

## Aiheesta muualla
*Prehistoric Wildlife: Prionosuchus
Kalýves (Chaniá)

**Kalýves** (; myös *Kalíves*) on Kreikan kylä, joka sijaitsee Kreetan saarella. Se kuuluu hallinnollisesti Apokóronaksen kuntaan, Chanián alueyksikköön ja Kreetan alueeseen. Aiemmin kylä kuului Arménoin kuntaan ja vuodesta 2011 lähtien Apokóronaksen kunnan Arménoin kunnallisyksikköön. Kylän väkiluku on 1&nbsp;429 (vuonna 2011).

Kalýves sijaitsee Kreetan pohjoisrannikolla Drápanoksen niemellä Soúdanlahden rannalla noin 19 kilometriä itäkaakkoon Chaniásta. Kylän kohdalla lahteen laskee pieni Xydás-joki, joka saa vetensä Lefká Óri -vuorilta. Antiikin aikana paikalla sijaitsi oletetusti kaupunki nimeltä *Amfimatrion*. Kylän lähellä sen itäpuolella sijaitsee venetsialaisaikainen linnake Castel di Apicorno, joka rakennettiin vuonna 1206. Barbarossan joukot tuhosivat paikan vuonna 1538. Nykyinen kylä on alun perin kalastajakylä ja nykyisin suosittu turistikohde. Kalývesin nimi tarkoittaa ”majoja”, mikä viittaa maanviljelijöiden seudulle rakentamiin, kesäaikaan käytettyihin asumuksiin.

Kalýves muodostaa myös laajemman kyläyhdyskunnan (Τοπική Κοινότητα Καλυβών, *Topikí Koinótita Kalyvón*), johon kuuluu varsinaisen Kalývesin kylän lisäksi myös Tsivaráksen kylä. Koko yhdyskunnan väkiluku on 1&nbsp;603.

## Lähteet

## Aiheesta muualla
Xerókampos (Lasíthi)

**Xerókampos** (; myös *Xerókambos*, *Xirókampos*, *Xirókambos*) on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Aiemmin kylä kuului Léfkin kuntaan ja vuodesta 2011 lähtien Siteían kunnan Léfkin kunnallisyksikköön. Xerókampos on osa Zíroksen kyläyhdyskuntaa. Kylän väkiluku on 54 (vuonna 2011).

Xerókampos sijaitsee Kreetan kaakkoiskulmassa linnuntietä noin 22 kilometriä Siteían kaupungista kaakkoon. Kylässä on vain vähän turismia. Se tunnetaan muun muassa alueen rannoista ja lukuisista luolista.

Antiikin aikana kylän lähellä sijaitsi Ampeloksen kaupunki. Sen arkeologinen kohde sijaitsee Farmakokéfalossa nykyisen kylän eteläpuolella. Paikalla on jäänteitä erityisesti hellenistiseltä kaudelta.

## Lähteet

## Aiheesta muualla
Zíros

**Zíros** () on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 393 (vuonna 2011).

Zíros sijaitsee Zíroksen tasangolla Kreetan kaakkoisosassa noin 27 kilometriä etelään Siteían kaupungista. Se on rakennettu noin 700 metrin korkeuteen merenpinnasta laskettuna. Ensimmäiset tiedot kylästä ovat venetsialaisvallan ajalta 1500-luvulta. Kylän nimi on erään selityksen mukaan peräisin siitä, että se on rakennettu vuoren ympärille (γύρο > ζύρω), toisen mukaan puolestaan samannimisestä venetsialaisesta sotilaasta. Zíros oli lakkautetun Léfkin kunnan kuntakeskus.

Zíroksen pääelinkeinot ovat viininviljely, viinin- ja rakintuotanto sekä oliivien viljely. Kylän pääkirkko on omistettu Pyhälle Yrjölle (*Ágios Geórgios*). Vanhimmat kirkot alueella ovat Pyhän Paraskevan (*Agía Paraskeví*) ja Pyhän Nikolaoksen (*Ágios Nikólaos*) kirkot 1500-luvulta.

Zíros muodostaa myös laajemman kyläyhdyskunnan (Τοπική Κοινότητα Ζίρου, *Topikí Koinótita Zírou*), johon kuuluvat varsinaisen Zíroksen kylän lisäksi kylät Agía Eiríni, Agriliá, Chamaítoulo, Kaló Chorió, Lamnóni ja Xerókampos. Koko yhdyskunnan väkiluku on 462. Se kuului aiemmin Léfkin kuntaan ja vuodesta 2011 lähtien Siteían kunnan Léfkin kunnallisyksikköön.

## Lähteet

## Aiheesta muualla
Chan rotko

**Chan rotko** (, usein *Han rotko*) on rotko Thryptí-vuorilla Kreetan saarella Kreikassa. Se sijaitsee saaren itäosassa Ierápetran kunnassa Lasíthin alueyksikössä lähellä saaren pohjoisrannikkoa ja Pacheiá Ámmoksen ja Vasilikín kyliä, noin 25 kilometriä kaakkoon Ágios Nikólaoksesta.

Rotkon pituus on noin 1,6 kilometriä ja korkeusero rotkon päiden välillä noin 230 metriä. Rotko on kapeimmillaan vain noin 30 senttimetrin levyinen ja leveämmissäkin kohdissa sen leveys on vain noin kolme metriä. Sen seinämien korkeus on noin 200–300 metriä. Rotko on hyvin vaikeakulkuinen ja sen läpi kulkeminen vaatii kiipeilyvarusteita. Rotkossa on yli 200 metriä korkea vesiputous, joka on Kreikan korkein.

## Lähteet

## Aiheesta muualla
Sirikárin rotko

**Sirikárin rotko** (), joskus myös *Polyrrinían rotko* (Φαράγγι Πολυρρήνιας, *Farángi Polyrrínias*), on rotko Kreetan saarella Kreikassa. Se sijaitsee Kíssamoksen kunnassa saaren länsiosassa 55 kilometriä Chaniásta länsilounaaseen.

Sirikárin rotko saa alkunsa Sirikárin kylän läheltä ja kulkee Polyrrinían kylän lähelle. Rotkon pituus on noin 11 kilometriä. Rotkovaellus on suhteellisen helppo. Reitti alkaa Sirikárin Pyhän Konstantinuksen (*Ágios Konstántinos*) kirkolta. Myös reitin varrella on pieniä kirkkoja. Niihin lukeutuu muun muassa bysanttilaisaikainen Pyhien apostolien kirkko 1400-luvulta. Polyrrinían kylässä on antiikin aikaisen Polyrrhenian kaupungin raunioita.

## Lähteet

## Aiheesta muualla
Payette (joki)

**Payettejoki** on noin 134 kilometriä (83 mailia) pitkä joki Yhdysvalloissa Idahon osavaltiossa. Se saa alkunsa osavaltion keskiosien vuoristoissa ja laskee Snakejokeen osavaltion länsirajalla. Snakejoki on edelleen Columbiajoen sivujoki. Nimensä Payettejoki on saanut Francois Payettelta, North West Companylle työskennelleeltä turkiskauppiaalta.

Joen valuma-alue on noin 8&nbsp;392&nbsp;km2. Keskimääräinen virtaama vuosina 1935&ndash;2005 Payetten mittauspaikalla ennen joen laskemista Snakeen oli 84,2 m3/s. Suurin mitattu virtaama on 906 m3/s (2. tammikuuta 1997) ja pienin 0,5 m3/s (25. kesäkuuta 2001).

Jokeen ja sen sivujokiin on rakennettu kolme patoa joen virtauksen säätelemiseksi keinokastelua, karjanhoitoa, tulvimisen ehkäisyä ja sähkön tuotantoa varten. Black Canyon Diversion -pato sijaitsee Emmettin koillispuolella alueella, jossa joki laskeutuu vuoristosta. Cascade-pato on joen pohjoisessa sivuhaarassa ja Deadwood-pato joen eteläisen sivuhaaran Deadwoodin sivujoella. Marraskuussa 2012 Boise- ja Payettejokien alueella toimivan kastelujärjestelmän arvioitiin tuottavan vuodessa 1&nbsp;181 miljoonan dollarin arvosta maataloustuotteita, 31 miljoonan arvosta vapaa-ajan toimintaa ja 13 miljoonan arvosta sähköä sekä ehkäisevän 171 miljoonan edestä tulvavaurioita.

## Joen kulku
Joki lasketaan alkavaksi sen pohjois- ja etelähaarojen yhtymäkohdasta Sawtoothvuorilla Banksin kylässä. Joki virtaa etelälounaaseen ja noin 20 kilometrin jälkeen Horseshoe Bendin kaupungissa kääntyy länteen ja virtaa Black Canyonin tekojärveen. Tekojärven jälkeen joki virtaa lounaaseen ja Emmettin kaupungin jälkeen kääntyy luoteeseen. Joki laskee Idahon ja Oregonin rajalla kulkevaan Snakejokeen Payetten kaupungin luoteislaidalla.

Sawtoothvuorilta alkunsa saavista joen kahdesta päähaarasta pohjoinen on noin 180 kilometriä pitkä, ja sen alkulähteet ovat noin 1&nbsp;850 metrin korkeudella merenpinnasta. Eteläisen sivuhaaran alkulähteet ovat noin 2&nbsp;690 metrin korkeudella merenpinnasta.

## Kalasto
Joen suun ja Black Canyonin padon välillä joessa on havaittu seuraavia kalalajeja vuodesta 1990 alkaen tehdyissä tutkimuksissa:
* Aurinkoahven (*Lepomis gibbosus*)
* Ictalurus punctatus
* Isobassi (*Micropterus salmoides*)
* Kelta-ahven (*Perca flavescens*)
* Kirjolohi (*Oncorhynchus mykiss*)
* *[[Lepomis macrochirus]]*
* Pikkubassi (*Micropterus dolomieu*)
* *[[Pomoxis annularis]]*
* *[[Pomoxis nigromaculatus]]*
* *[[Pyörösiiat|Prosopium williamsoni]]*
* *[[Piikkimonnit|Pylodictis olivaris]]*

Black Canyonin padon jälkeen joessa on havaittu lisäksi taimenta.

## Lähteet
Pacheiá Ámmos

**Pacheiá Ámmos** (myös *Pahía Ámmos*, ) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 574 (vuonna 2011).

Pacheiá Ámmos sijaitsee Mirampéllonlahden rannalla noin 20 kilometriä kaakkoon Ágios Nikólaoksesta. Kylän lähellä siitä etelään sijaitsee Chan rotko.

Pacheiá Ámmoksen läheisyydessä on lukuisia minolaisaikaisia ja antiikin aikaisia arkeologisia kohteita. Merkittävin niistä on minolaisen palatsin ja kaupungin kohde Gourniá noin kaksi kilometriä kylästä länteen. Noin neljä kilometriä etelään sijaitsee puolestaan minolaisaikaisen asutuksen kohde Vasilikí. Pacheiá Ámmoksessa toimii Institute for Aegean Prehistory Study Center for East Crete (INSTAP-SCEC), joka johtaa alueen arkeologisia kaivauksia.

Pacheía Ámmos muodostaa myös laajemman kyläyhdyskunnan (Τοπική Κοινότητα Παχείας Άμμου, *Topikí Koinótita Pacheías Ámmou*), johon kuuluvat varsinaisen Pacheía Ámmoksen kylän lisäksi kylät Monastiráki, Vasilikí ja Xirókampos. Koko yhdyskunnan väkiluku on 846.

## Lähteet

## Aiheesta muualla
Rhabdotorrhinus

**Rhabdotorrhinus** on sarvinokkien heimoon kuuluva lintusuku. Siihen kuuluu neljä lajia joita tavataan Kaakkois-Aasiassa. Suku sisältää aiemmin kurttusarvinokkien (*Aceros*) sukuun luettuja lajeja.

## Lajit
* Visayasinsarvinokka (*R. waldeni*)
* Liekkisarvinokka (*R. leucocephalus*)
* Ruotosarvinokka (*R. exarhatus*)
* Kurttusarvinokka (*R. corrugatus*)

## Lähteet

## Bibliografia
*
Arne Cederholm

**Gustaf Arne Cederholm** (24. syyskuuta 1870 Kirkkonummi – 29. joulukuuta 1931 Helsinki) oli suomalainen juristi ja aatelissäädyn valtiopäivämies. 

## Henkilöhistoria
Arne Cederholmin isä oli senaattori Theodor Cederholm. Kirkkonummella syntynyt Cederholm kirjoitti ylioppilaaksi Helsingin Svenska normallyceumista ja opiskeli myöhemmin oikeustieteitä Helsingin yliopistossa. Vuonna 1894 hän suoritti 1894 varatuomarin tutkinnon, jonka jälkeen Cederholm toimi asianajajana ja pankkiirina Helsingissä sekä Viipurissa. Hän kuului myös sortovuosien aktivisteihin ja oli yksi kagaalin perustajista. Järjestön perustava kokous pidettiin Helsingissä Cederholmin asianajotoimiston tiloissa 15. syyskuuta 1901.

Aatelissäädyssä Cederholm edusti sukuaan 1897, 1899, 1900, 1904–1905 ja 1905–1906.

Arne Cederholm esiintyy taiteilija Magnus Enckellin vuonna 1905 tekemässä tunnetussa maalauksessa *[[Arne Cederholm ja malli]]*.

## Teoksia
* *Finska banker och aktiebolag 1904, årg. I*; tekijät Arne Cederholm ja Ernst Gråsten. 1904
* *Finska banker och aktiebolag 1908, årg. II*. 1908
*
* *Finska banker och aktiebolag: uppslagsbok för affärsvärlden. Årg. 3*. Helsingfors 1912
*
*
* *Tvångslagstiftningen*. Antiförbudsföreningens skrifter, 6. Helsinki 1921, suomeksi nimellä * Pakkolainsäädäntö*. Täysikiellon vastustamisyhdistyksen julkaisuja, n:o 6. Helsinki 1922
* *Likbränningsrörelsen i Finland: en översikt*. Likbränningsföreningens i Finland skrifter. Helsingfors 1921
* Theodor Cederholm : *Politiska minnen* ; utgivna av Arne Cederholm. Söderström, Helsingfors 1924
* *Suomen finanssikalenteri: pankki- ja osakeyhtiökäsikirja 5*. Simelius'en perillisten kirjapaino, Helsinki 1924
* *Suomen finanssikalenteri: pankki- ja osakeyhtiökäsikirja 6*. Simelius'en perillisten kirjapaino, Helsinki 1927
* *Pankki- ja osakeyhtiökirja: Suomen finanssikalenteri VII: 1929-1930*. . Simelius'en perillisten kirjapaino, Helsinki 1929

## Lähteet
Hunting High and Low

**Hunting High and Low** on suomalaisen power metal -yhtye Stratovariuksen kymmenes single. Se julkaistiin vuonna 2000 levymerkillä Nuclear Blast.

Kappale nousi heti Suomen virallisen singlelistan neljänneksi ja pysyi listalla yhteensä viisi viikkoa.

## Kappaleet
# 
# 
# 
# 
# 

## Kokoonpano
* Timo Kotipelto – laulu
* Timo Tolkki – kitara
* Jari Kainulainen – basso
* Jörg Michael – rummut
* Jens Johansson – koskettimet

## Lähteet
Stýlos

**Stýlos** (; myös *Stílos*) on Kreikan kylä, joka sijaitsee Kreetan saarella. Se kuuluu hallinnollisesti Apokóronaksen kuntaan, Chanián alueyksikköön ja Kreetan alueeseen. Aiemmin kylä kuului Arménoin kuntaan ja vuodesta 2011 lähtien Apokóronaksen kunnan Arménoin kunnallisyksikköön. Kylän väkiluku on 319 (vuonna 2011).

Stýlos sijaitsee noin 18 kilometriä kaakkoon Chaniásta lähellä saaren pohjoisrannikkoa. Kylä on rakennuskannaltaan perinteinen. Sen kirkkoihin kuuluvat muun muassa bysanttilaisaikaiset, 1100-luvulla rakennetut Pyhän Johanneksen (*Ágios Ioánnis*) kirkko sekä Panagía (Neitsyt Maria) Zerviótissan kirkko, lempinimeltään *Monastíra*.

Stýlos on kuuluisa lähteistään, joiden alkuperä on Lefká Óri -vuorilla. Kylässä pullotetaan joka puolella saarta myytyä Samariá-vettä. Stýloksen läheltä saa alkunsa Díktamoksen rotko, joka on noin 7 kilometriä pitkä ja päättyy Katochóriin. Stýloksen pohjoispuolella Ápteraan johtavan tien varressa on minolaisaikaisen asutuksen jäänteitä sekä tholos-hauta.

Stýlos muodostaa myös laajemman kyläyhdyskunnan (Τοπική Κοινότητα Στύλου, *Topikí Koinótita Stýlou*), johon kuuluvat varsinaisen Stýloksen kylän lisäksi kylät Farángi, Próvarma ja Samonás. Koko yhdyskunnan väkiluku on 488.

## Lähteet

## Aiheesta muualla
Z 5 -luokka

**Z 5 -luokka** oli Alankomaiden kuninkaallisen laivaston neljän aluksen muodostama torpedoveneluokka.

## Alukset

## Lähteet
*

### Viitteet
Bageherpeton

**Bageherpeton** on sukupuuttoon kuollut panssarisammakoiden suku, joka eli myöhäisellä permikaudella. Sen jäänteet on löydetty Rio Grande do Sulin osavaltiosta, ja sen nimi tarkoittaa Bagen kaupungin ryömivää eläintä. Sillä oli samankaltaiset pitkät leuat ja terävät hampaat kuin nykyisellä gaviaalilla, ja oli selvästi sopeutunut saalistamaan kalaa. Kalansuomuja on löydetty samoista kallioista kuin *Bageherpetonin* kallo, mikä osoittaa sen eläneen matalassa vedessä kalojen seassa. Pituudeltaan eläin oli yli kaksi metriä.

## Lähteet
Startup-studio

**Startup-studio**, joskus myös **startup foundry**, **venture studio** tai **venture builder**, on liiketoimintamalli, jossa yritys rakentaa useita itsenäisiä yrityksiä.

Studiot toteuttavat sisäisesti tai yhteistyössä ulkopuolisten kumppanien kanssa useita kehityshanketta, joiden lopputavoitteena on uuden liiketoiminnan yhtiöittäminen. Toimintamallin suurimpana etuna erilaisten synergioiden muodostuminen yhtiöiden välillä.

Suomessa toimivia startup-studioita ovat mm. Klopal ja Midealab. Kainsainvälisesti tunnetuimpia ovat saksalainen Rocket Internet ja vuodesta 1996 asti toiminut yhdysvaltalainen IdeaLab. 

## Lähteet
Joe (elokuva)

**Joe** on David Gordon Greenin ohjaama yhdysvaltalainen draamaelokuva vuodelta 2013. Hyvät arvostelut saaneen mutta tappiolliseksi jääneen independent-elokuvan pääosia näyttelevät Nicolas Cage, Gary Poulter ja Tye Sheridan. Elokuvan on käsikirjoittanut Larry Brownin samannimisen romaanin pohjalta Gary Hawkins.

Yhdysvaltojen etelävaltioihin sijoittuva tarina on arvostelijoiden mielestä merkittävä paluu laatutöiden pariin sekä ohjaaja Greeniltä että pääosan esittäjältä Nicolas Cagelta.

## Tarina

Rikostaustainen metsuri Joe (Cage) toimii puiden tuholaismyrkyttäjäporukan pomona. Hän palkkaa ryhmäänsä 15-vuotiaan Garyn (Sheridan), alkoholisoituneen ja väkivaltaisen Waden (Poulter) pojan. Joen entinen elämä alkaa kummitella miehen mielessä tapahtumien edetessä.

## Tuotanto
Green roolitti alkoholisti Waden rooliin aidon kansanmiehen Gary Poulterin, jonka oma elämäntilanne oli samankaltainen. Ennen elokuvan ensi-iltaa Poulter löydettiin hukkuneena.

## Lähteet

## Aiheesta muualla
* 
* 
*
Ana Pastor Julián

**Ana María Pastor Julián** (s. 11. marraskuuta 1957 Cubillos, Espanja) on espanjalainen Kansanpuolueen poliitikko. Hän on koulutukseltaan lääketieteen ja kirurgian lisensiaatti.

Ana Pastor oli Espanjan edustajainhuoneen puheenjohtaja heinäkuusta 2016 toukokuuhun 2019, kolmas varapuheenjohtaja toukokuusta syyskuuhun 2019 ja toinen varapuheenjohtaja joulukuusta 2019 lähtien. 

## Lähteet
*Biografía de Ana Pastor
*Congreso de los Diputados
### Viitteet

## Aiheesta muualla
25 preludia, op. 31 (Alkan)

**25 preludia, op. 31** on Charles-Valentin Alkanin soolopianolle säveltämä preludikokoelma. Kokoelmassa on preludit kaikissa 24 sävellajissa ja lisäksi yksi päättävä preludi C-duurissa. Kokoelma ilmestyi vuonna 1847, noin kahdeksan vuotta Alkanin ystävän Frédéric Chopinin preludikokoelman jälkeen. Verrattuna Chopinin preludeihin, Alkanin kokoelma on kuitenkin tyyliltään rennompi ja vähemmän virtuoottinen. Vaikka jokainen preludi alkaa soittomerkinnällä "pianolle tai uruille" (ransk. *piano ou orgue*), on luultavaa, että sarja on alun perin sävelletty pedaalipianolle.

Preludien sävellajit on järjestetty epätavallisesti. Duuripreludit alkavat C-duurista ja mollipreludit f-mollista. Tämän jälkeen aina seuraava duuripreludi on puolisävelaskelen edellistä ylempänä, samoin seuraava mollipreludi. Näin voidaan ajatella, että duuripreludia seuraa aina duurin subdominantille muodostuva molli ja mollipreludia seuraa aina mollin submediantille muodostuva duuri (enharmoniset vastineet huomioon ottaen).

## 25 preludia, Op. 31
Pianisti Ronald Smithin mukaan osaa kokoelmasta voi luonnehtia vakavaa intohimoa sisältäväksi hartausmusiikiksi. Erityisesti preludeissa 6 ja 20 näkyy Alkanin juutalainen tausta ja hänen saamansa vaikutteet hasidilaisesta tanssimusiikista.

## Lähteet

## Aiheesta muualla
* [Nuotit IMSLP:ssä](http://imslp.org/wiki/25_Preludes,_Op.31_(Alkan,_Charles-Valentin))